Diari Oficial de la Generalitat Valenciana


Sumari del DOGV 3528, del 30-06-1999 (1999/5079)

ORDRE de 17 de maig de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la naturalesa, d'una finca situada en la partida de Les Pedres del terme municipal de Silla (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3528

Data del DOGV
:   30-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5079


Data del document
:   17-05-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Silla
    * propietat immobiliària
    * cultura regional

ORDRE de 17 de maig de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la naturalesa, d'una finca situada en la partida de Les Pedres del terme municipal de Silla (València). [1999/M5079]
  
Mitjançant escriptura de compravenda, atorgada davant el notari de València senyor Vicente L. Simó Santonja el 6 de maig de 1999, la Generalitat Valenciana va adquirir, amb la finalitat d'incrementar la superfície de terrenys de la seua propietat situats en el Parc Natural de l'Albufera, una finca situada en la partida de Les Pedres del terme municipal de Silla (València). El parc esmentat es troba inclòs en la llista de zones humides d'importància internacional en el Conveni Ramsar i catalogat com a ZEPA (Zona d'Especial Protecció per a les Aus) per la Directiva 79/409, de la Comunitat Econòmica Europea, sobre conservació d'aus silvestres.
  
Una vegada formalitzada l'adquisició, i de conformitat amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, es procedeix a l'afectació al domini públic de la Generalitat Valenciana de l'immoble esmentat.
  
En virtut de tot això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana.
  
ORDENE
  
Primer
  
S'afecta el domini públic de la Generalitat Valenciana, amb efectes de 6 de maig de 1999, i amb la finalitat d'ampliar la superfície del Parc Natural de l'Albufera, l'immoble que a continuació es descriu:
  
Rústica: terra arrossar, en el terme de Silla, partida de Les Pedres, (polígon 18 parcel·la 23), de 55 hectàrees i 67 centiàrees i que limita, pel nord, parcel·la 22, mitjançant sequiol del Poll, la titularitat cadastral del qual la té la Generalitat Valenciana; sud, séquia de Torizona, divisòria dels termes de Sollana i Silla; est, camí que la separa de la mota que protegeix el llac de l'Albufera, i oest, parc 24, la titularitat del qual és del Sr. Vicente Pascual Alapont.
  
Consta en l'Inventari General de Béns i Drets de la Generalitat Valenciana amb el número A01/46/230/0007.
  
Segon
  
L'immoble queda integrat en el domini públic de la Generalitat Valenciana, i correspon a la Conselleria de Medi Ambient, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 17 de maig de 1999
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ